สอบถามคุณค่ะ หลังจากที่สังเกตุตัวเองมาได้สักพักแล้วพบว่า ประจำเดือนมาเยอะกว่าปกติมีกลิ่นเหม็นคาวมาก ไหลออกมาเยอะมาก วันๆนึงเปลี่ยนผ้าอนามัยไปไม่รู้กี่เเผ่น มีอาการร่วมคือมีไข้ เเละปัสสาวะมีสีเหลืองเข้ม มีกลิ่นเหม็นมาก มันคืออาการของโรคเกี่ยวกับอะไรหรือป่าวคะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยประจำเดือนอาจมีกลิ่นเหม็นคาวเลือดได้ แต่หากมีกลิ่นเหม็นมากผิดปกติ หรือไหลอกมาเยอะจนต้องเปลี่ยนผ้าอนามัยเกิน 5 แผ่นชุ่มต่อวัน เป็นติดต่อกันเกิน 7 วัน อาจจะเข้าข่ายการมีเลือดออกผิดปกติทางช่องคลอด สาเหตุเช่น การติดเชื้อหรือมีเนื้องอกที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ภาวะแทรกซ้อนจากการตั้งครรภ์ดังนั้นหากเลือดออกผิดปกติจริง ควรรีบไปพบแพทย์เพื่อตรวจเพิ่มเติม เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง